CELEX: 22007D0087
Language: sk
Date: 2007-07-06 00:00:00
Title: Rozhodnutie Spoločného výboru EHP č. 87/2007 zo 6. júla 2007 , ktorým sa mení a dopĺňa príloha IX (Finančné služby) k Dohode o EHP

13.12.2007   
            
            
               SK
            
            
               Úradný vestník Európskej únie
            
            
               L 328/32
            
         ROZHODNUTIE SPOLOČNÉHO VÝBORU EHP
   č. 87/2007
   zo 6. júla 2007,
   ktorým sa mení a dopĺňa príloha IX (Finančné služby) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha IX k dohode bola zmenená a doplnená rozhodnutím Spoločného výboru EHP č. 51/2007 z 8. júna 2007 (1).
            
         
               (2)
            
            
               Nariadenie Európskeho parlamentu a Rady (ES) č. 1781/2006 z 15. novembra 2006 o údajoch o príkazcovi, ktoré sprevádzajú prevody finančných prostriedkov (2), sa má začleniť do dohody.
            
         
               (3)
            
            
               Článok 9 ods. 1 nariadenia (ES) č. 1781/2006 odkazuje na právne predpisy, ktoré nie sú do dohody začlenené,
            
         ROZHODOL TAKTO:
   Článok 1
   Za bod 23c (rozhodnutie Komisie 2006/891/ES) prílohy IX k dohode sa vkladá tento bod:
   
      
                  „23d.
               
               
                  
                     32006 R 1781: nariadenie Európskeho parlamentu a Rady (ES) č. 1781/2006 z 15. novembra 2006 o údajoch o príkazcovi, ktoré sprevádzajú prevody finančných prostriedkov (Ú. v. EÚ L 345, 8.12.2006, s. 1).
                  Ustanovenia nariadenia sa na účely tejto dohody upravujú takto:
                  V súvislosti so štátmi EZVO druhá veta článku 9 ods. 1 znie takto:
                  ‚V každom prípade poskytovateľ platobných služieb príjemcu dodržiava uplatniteľné právo alebo správne ustanovenia týkajúce sa prania špinavých peňazí a financovania terorizmu, najmä smernicu 2005/60/ES, ako aj všetky vnútroštátne vykonávacie opatrenia.‘“
               
            
   Článok 2
   Znenie nariadenia (ES) č. 1781/2006 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 7. júla 2007 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (3).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 6. júla 2007
      
         
            Za Spoločný výbor EHP
         
         
            predseda
         
         Stefán Haukur JÓHANNESSON
      
   
   
      (1)  Ú. v. EÚ L 266, 11.10.2007, s. 9.
   
      (2)  Ú. v. EÚ L 345, 8.12.2006, s. 1.
   
      (3)  Ústavné požiadavky boli oznámené.